cyanic-selkie/wikianc huggingface dataset:
Kes liwat Anwar Ibrahim II
Rang Undang-Undang DNA
Pada 19 Ogos 2008, Rang Undang-Undang Identifikasi Asid Deoksiribonukleik (DNA) dibentangkan di Dewan Rakyat. Datuk Seri Abdullah Ahmad Badawi menegaskan akta itu sudah lama hendak dibawa oleh kerajaan ke Dewan Rakyat. Penggubalan akta ini bagi mewajibkan suspek kes jenayah memberi sampel DNA mereka kepada pihak polis dan doktor kerajaan. Pihak pembangkang berkeras ini satu lagi komplot memalukan Datuk Seri Anwar Ibrahim yang sedang berkempen dalam Pilihan Raya Kecil Permatang Pauh 2008. Sebelum ini Anwar Ibrahim enggan memberikan sampel darah untuk ujian DNA kerana bimbang disalahguna seperti terdahulu sedangkan beliau tidak mempunyai ilmu dalam biologi, selain juga menegaskan maklumat DNA dalam contoh yang diberikan 6 kali kes terdahulu tidak pernah berubah walaupun selepas 2,000 tahun.
Akhbar harian Nanyang Siang Pau melaporkan bahawa Datuk Seri Anwar Ibrahim tidak mungkin ditangkap sehingga Akta DNA baru diluluskan di Parliamen. Akhbar Nanyang melaporkan bahawa pihak polis kekurangan contoh DNA bagi kes ini. Di bawah undang-undang semasa pihak polis tidak dapat memaksa sesiapa memberi contoh darah. Dengan Akta Pengenalan DNA ia adalah salah bagi sesiapa enggan menjalani ujian DNA dalam kes jenayah seperti meliwat seseorang dengan paksa. Datuk Chor Chee Heung selaku Timbalan Menteri Dalam Negeri, menyatakan kementerian akan cuba mengemukakan akta tersebut pada bulan Ogos 2008.
Isu pengenalan undang-undang DNA ini timbul selepas desakan beberapa menteri kanan termasuk Perdana Menteri kepada Anwar untuk memberikan contoh DNA gagal seperti yang dituduh oleh Pakatan Rakyat.
Rumah Raja Petra digeledah
Pada 22 Ogos 2008 jam 8 pagi, sepasukan polis menggeledah rumah Raja Petra Kamaruddin di Bandar Baru Sungai Buloh, Selangor. Polis merampas sebuah komputer riba, alat pengimbas dan beberapa dokumen dalam serbuan selama dua jam itu. Ini kerana blog popular Malaysia Today pernah menyiarkan akuan berkanun Dr Mohamed Osman Abdul Hamid, doktor Myanmar yang memeriksa dubur Mohd Saiful di Hospital Pusrawi. ASP Rosmi Mat Derus dari Balai Polis Brickfields dan DSP Choo dari Balai Polis Dang Wangi pernah 3 kali menyiasat doktor tersebut.
Minta bukti untuk pembelaan
Pada 10 Jun 2009, Anwar mengemukakan notis usul yang difailkan di pejabat pendaftar Mahkamah Tinggi Jenayah mahu pendakwa raya membekalkan pelbagai dokumen sebelum perbicaraan kes liwatnya yang akan bermula dari 1 Julai hingga 24 Julai 2009. Dokumen itu ialah pita rakaman CCTV yang asal yang diambil di beberapa lokasi di tempat kejadian di Kondominium Desa Damansara, Jalan Setia Kasih, Bukit Damansara dari tarikh 25 Jun hingga 27 Jun 2008, sampel DNA, kenyataan-kenyataan saksi termasuk pengadu Mohd Saiful Bukhari Azlan, kenyataan polis dan beberapa dokumen lain.
Permohonan disampaikan melalui peguam Tetuan S.N.Nair and Partners. Beliau menamakan pendakwa raya sebagai responden.
Antara dokumen yang diminta ialah :
Pada 16 Julai 2009, Hakim Datuk Mohamad Zabidin Mohd Diah membenarkan permohonan Anwar dan memerintahkan pihak pendakwaan menyediakan dokumen berkenaan dalam tempoh tujuh hari.
Majlis Peguam berpendapat penyerahan bukti kepada peguam bela dapat menjimatkan masa dan tidak tertangguh-tangguh. Pihak pembelaan dapat menyediakan kes bagi tertuduh dengan lebih sempurna dan menjimatkan masa mahkamah.Pihak pembelaan akan lebih bersedia dan akan mengurangkan penangguhan perbicaraan-perbicaraan (di mahkamah) untuk meneliti dokumen-dokumen yang baru dikemukakan. Seksyen 51 A Kanun Acara Jenayah (yang berkuatkuasa pada 2007) bertujuan menjadikan sistem keadilan jenayah lebih sama rata di antara pihak pendakwaan dan pembelaan.
Saiful bertemu Najib - konflik kenyataan
Pada 24 Jun 2008 Saiful mengaku bertemu dan memberitahu Najib mengenai kejadian liwat tersebut. . Tetapi DS Najib memberitahu bahawa Saiful bertemu beliau untuk biasiswa.
Saiful Tidak Mandi Junub 2 Hari Dan Tidak Solat
Saiful mengaku bahawa dia tidak bersembahyang antara 26 Jun dan 28 Jun 2008 mendakwa diliwat dan mendapatkan pemeriksaan perubatan. Ini menyebabkan Karpal, peguam Anwar menuduhnya sebagai bukan seorang Muslim yang baik.
Dalam salah satu perbicaraan, Saiful Bukhari di tanya oleh peguam Karpal Singh adakah beliau berkaitan mandi junub dan solat yang Saiful lakukan. (KS = Karpal Singh. SB = Saiful Bukhari). Berikut ialah sebahagian transaksi perbicaraan.
Gurun Mudo
Gurun Mudo merupakan sebuah desa yang terletak dalam (daerah) kecamatan Mandiangin, Kabupaten Sarolangun, Provinsi Jambi, Indonesia.
Poskod
Poskod yang digunakan di Gurun Mudo adalah 37492. Terdapat 20 buah desa di dalam daerah kecamatan Mandiangin.
Kes liwat Anwar Ibrahim II
Saiful Tidak Mandi Junub 2 Hari Dan Tidak Solat
KS: Ada mandi? Cuci badan semua sebelum sembahyang pada 27 Jun?
SB: Ada, mandi sedikit sahaja tetapi saya tidak cuci di bahagian dubur.
KS: Biasa mandi semua badan bukan sebahagian, bukan?
SB: Ya.
KS: Mandi junub, wajibkan?
SB: Tidak.
KS: Tidak mandi wajib?
KS: Jadi, pada 27 Jun, tak mandi wajib jadi sembahyang kamu tidak sah?
SB: Ya, tidak sah.
Dr Mohd Razali Ibrahim Razali, iaitu doktor dari Hospital Kuala Lumpur (HKL) memberi keterangan bahawa Saiful memberitahunya bahawa Saiful tidak membuang air besar dua hari sebelum pemeriksaan. Dia turut memberitahu bahawa sungguhpun Saiful tidak mengadu sakit ketika prosedur, dia dapati agak sukar untuk memasukkan proktoskope – peralatan plastik pakai buang sepanjang 6.5cm – kerana halangan dari otot dubur ("anal sphincter"). Dr Razali turut memberi keterangan bahawa bahagian rektum Mohd Saiful Bukhari Azlan, penuduh Datuk Seri Anwar Ibrahim, adalah "kosong" ketika dia memeriksanya pada Jun 2008.
Anwar tidak bersalah
Pada tanggal 9 Januari 2012, Hakim Mahkamah Tinggi Kuala Lumpur, Y.A Dato' Mohamad Zabidin Mohd Diah telah mengumumkan keputusan Kes Liwat II yang membabitkan Datuk Seri Anwar Ibrahim dan pembantu peribadinya Mohd Saiful Bukhari Azlan bahawa mahkamah telah menetapkan Anwar Ibrahim tidak bersalah, dan bersetuju melepas dan membebaskan beliau. Ini dibuat atas alasan tiada keterangan yang menyokong keterangan mangsa.
Sekolah Kebangsaan (Felda) Kota Gelanggi 2
Sekolah Kebangsaan (Felda) Kota Gelanggi 2 atau nama ringkasnya SK (Felda) Kota Gelanggi 2, merupakan sebuah Sekolah Kebangsaan yang terletak di Felda Kota Gelanggi 02.
Kes liwat Anwar Ibrahim II
Biodata Mohd Saiful
Menurut laporan polis yang dipaparkan di halaman blog dirinya, Mohd Saiful dilahirkan pada 6 Julai 1985. Mohd Saiful merupakan bekas mahasiswa di UNITEN. Namun, dia gagal menghabiskan pengajian lalu tercicir dari universiti tersebut.
Dalam salah satu perbicaraan, rakan Saiful, Najwan menyebut “Pada 2008, Saiful meletakkan dirinya sebagai penyokong BN dan mengisytiharkan bahawa Anwar munafik,” katanya di mahkamah.
Satu perkara yang pelik ialah bagaimana seorang yang di label sebagai pembenci DS Anwar, boleh bekerja di pejabat DS Anwar, ini adalah tanda-tanda Saiful memerangkap DS Anwar.
Keputusan rayuan di Mahkamah Persekutuan
Para hakim Mahkamah Persekutuan yang telah bersidang seramai 5 orang, membuat keputusan bahawa Anwar Ibrahim telah bersalah meliwat Saiful Bukhari Azlan dan mengekalkan hukuman penjara selama lima tahun. Beliau akan menjalani hukuman tersebut di Penjara Sungai Buluh, Selangor Darul Ehsan.
Keputusan Mahkamah Persekutuan dianggap tidak adil oleh para penyokong Anwar Ibrahim, manakala penyokong Saiful Bukhari Azlan menyatakan kegembiraan mereka kerana keadilan telah dapat dicapai. Seramai 5,000 orang telah berkumpul untuk menyatakan sokongan masing-masing kepada Anwar dan juga Saiful Bukhari.
12 Oktober 2016 - Anwar didapati bersalah
Pada 12 Oktober 2016, Mahkamah Persekutuan diketuai oleh Hakim Besar Malaya, Tan Sri Zulkefli Ahmad Makinudin bersama-sama Hakim Besar Sabah dan Sarawak, Tan Sri Richard Malanjum, 3 Hakim Mahkamah Persekutuan, Tan Sri Hasan Lah, Tan Sri Abu Samah Nordin dan Tan Sri Zaharah Ibrahim membuat semakan diatas dakwaan kes Liwat II, jika Anwar dibuktikan tidak bersalah, Anwar Ibrahim akan dibebaskan dan mampu bertanding pada Pilihan Raya Umum ke 14.
Pada 14 Disember 2016, Mahkamah Persekutuan menolak permohonan semakan Datuk Seri Anwar Ibrahim untuk mengenepikan sabitan dan hukuman kes liwat yang dihadapinya. Dalam prosiding yang bermula pada jam 10.19 minit pagi, panel lima hakim Mahkamah Persekutuan diketuai Hakim Besar Malaya, Tan Sri Zulkefli Ahmad Makinudin sebulat suara membuat keputusan itu selepas mendapati permohonan semakan berkenaan mengikut aturan 137 Kaedah-Kaedah Mahkamah Persekutuan 1995 tidak mempunyai sebarang merit. Dengan keputusan itu, Anwar yang sudah menjalani hukuman penjara di Penjara Sungai Buloh selama setahun 10 bulan perlu menghabiskan baki hukuman penjara lima tahun yang diperintahkan ke atasnya.
Pengampunan Di Raja 16 Mei 2018 - Rekod Liwat dihapuskan
Pada 16 Mei 2018, Yang Di Pertuan (YDP) Agong Sultan Muhammad V berkenan setelah melalui proses-proses pengampunan, mengampunkan Dato Seri Anwar Ibrahim dengan pengampunan Penuh. Sebaik sahaja beliau di ampunkan, Dato Seri Anwar telah menghadap YDP Agong di Istana Negara. Memetik kata-kata Dato Seri Anwar Ibrahim berkaitan pertemuan beliau dengan YDP Agong : " Saya tidak mohon ampun kerana saya melakukan kesalahan. Bahkan Yang di-Pertuan Agong menyebut kepada saya bahawa “saya pun mengampunkan bukan kerana anda bersalah. Saya mengampunkan kerana saya yakin anda tidak bersalah dan telah berlaku pelanggaran hukum dalam kes ini' "Pengampunan Penuh bermaksud segala rekod kesalahan jenayah Dato Seri Anwar Ibrahim berkaitan liwat II di hapuskan  . Dengan pengampunan ini, Suruhanjaya Pilihanraya membenarkan Dato Seri Anwar Ibrahim untuk bertanding di dalam pilihanraya kecil Port Dickson pada Oktober 2018. Pada 22 Nov 2018, mahkamah menolak saman pemula yang dikemukakan oleh seorang pengundi di Parlimen Port Dickson yang memohon perisytiharan bahawa Presiden Parti Keadilan Rakyat (PKR), Datuk Seri Anwar Ibrahim, tidak layak bertanding untuk mana-mana kerusi Parlimen.
Campurtangan Hakim-hakim Tertinggi dalam Kes Liwat
Pada 14 Feb 2019, hakim Hamid Sultan Abu Backer dalam satu affidavit mendakwa hakim-hakim tertinggi negara berkali-kali memanggil panel hakim Mahkamah Rayuan kes perbicaraan Liwat II Presiden PKR Anwar Ibrahim dan memberi arahan tindakan yang perlu dilakukan. Berdasarkan affidavit Hamid Sultan, para hakim tertinggi yang disebut adalah yang dilantik sebelum Pilihanraya Umum ke 14 berlangsung.
Di dalam suatu perjumpaan makan tengahhari sebelum Pilihanraya Umum ke 14, para hakim menyatakan kerisauan tentang kemungkinan mereka akan menghadapi tribunal jika Pembangkang (Pakatan Harapan) memenangi pilihan raya.
"Hakim (Tertinggi Mahkamah Rayuan) tersebut memberitahu saya bahawa koram Mahkamah Rayuan telah dipanggil ke ruang hakim tertinggi berkali-kali dan diberi arahan atas apa yang harus dilakukan.
"Terdapat lebih banyak lagi yang saya ingin katakan berhubung dengan ini, tetapi saya akan menyimpannya untuk mengatakannya kepada RCI (suruhanjaya siasatan diraja)," katanya dalam afidavit berkenaan.
Badan kehakiman telah membuat laporan polis berkaitan affidavit Hamid ini. Malah Tun Mahathir telah bersetuju untuk menubuhkan SuruhanJaya Di Raja untuk menyiasat dakwaan affidavit ini.
Sekolah Kebangsaan (Felda) Kota Gelanggi 2
Pada 2009, Sekolah Kebangsaan (Felda) Kota Gelanggi 2 memiliki 165 pelajar lelaki dan 171 pelajar perempuan, menjadikan jumlah keseluruhan murid seramai 336 orang. Ia mempunyai seramai 30 orang guru.2009
Mebibait
Mebibait (singkatan untuk mega binary byte dalam bahasa Inggeris) ialah unit maklumat atau storan komputer yang mempunyai simbol MiB.
Mebibait adalah berkait rapat dengan megabait (MB) yang boleh merupakan: bergantung kepada konteksnya (sila lihat awalan perduaan untuk latar belakangnya). Ketiga-tiga angka ini adalah agak berkait rapat, tetapi kesilapan antaranya telah mengakibatkan kekeliruan pengguna serta juga pertikaian undang-undang. Terdapat juga masa yang misalnya, saiz fail yang tepat diperlukan atau betapa banyak ruang yang tepat masih tinggal dalam sesuatu peranti storan.
Mebibait telah ditakrifkan oleh Suruhanjaya Elektroteknik Antarabangsa (IEC) pada bulan Disember 1998. Penggunaan mebibait dan unit-unit berkait telah diberikan sokongan yang kuat oleh IEEE dan CIPM, akan tetapi tidak diterimaguna secara meluas oleh industri mahupun oleh para veteran komputer. Keadaan ini mempunyai alasan yang baik kerana banyak orang yang bekerja dalam industri itu berpendapat bahawa istilah 'mebibait' dan 'gibibait' adalah tatatanda yang bukan sahaja tidak diperlukan tetapi juga boleh mengakibatkan kekeliruan tambahan yang sia-sia. Menurut pendapat ini, istilah 'Megabait' dan 'Gigabait' harus merujuk kepada versi-versi asas 2, iaitu masing-masing 220 dan 230, sebagaimana yang telah digunakan pada masa lampau. Mereka juga berpendapat bahawa orang-orang yang menggunakan versi-versi asas 10 telah keliru tentang pengertian istilah yang sebenar kerana asas 10 tidak banyak bermakna dalam bidang elektronik dan pengkomputan yang pada keseluruhannya merupakan sebuah dunia perduaan. Walau bagaimanapun, unit-unit asas 10 masih digunakan secara meluas apabila membincangkan saiz-saiz cakera, dan juga digunakan dalam bidang perangkaian dan telekomunikasi di seluruh dunia.
Mibibait sering disalah eja, mungkin kerana "i" dalam singkatannya atau kerana kekeliruan tentang bagaimana awalan-awalan yang lain (iaitu "kibi" dan "gibi") dibentuk. "i" dalam MiB sebenarnya berasal daripada hujung awalan. Tebi- dan pebi- disingkatkan kepada Ti- dan Pi- dengan cara yang sama, akan tetapi kedua-dua ini jarang disalah eja kerana saiz-saiz storan (dan istilah-istilah yang sepadan) yang sebegini besar hanya terdapat dalam keadaan-keadaan yang khusus.
Alvanaq
Alvanaq merupakan sebuah kawasan yang terletak di Iran.
Lapangan Terbang Vila Real
Lapangan Terbang Vila Real adalah sebuah lapangan terbang yang terletak di bandar Vila Real, Portugal.
Lapangan Terbang Vila Real terletak pada kedudukan Latitud N41* 16.5500', Longitud W07* 43.2000' pada ketinggian 550.16 meter dari aras laut..
Citroën
Citroën adalah sebuah syarikat pembuat kereta Perancis yang bermula operasi pada tahun 1919 oleh André Citroën. Kini, ia adalah sebahagian daripada PSA Peugeot Citroën. Ibu pejabatnya terletak di Paris.
250px|kiri|thumb|DS
Pada asalnya, Citroën adalah pembuat kereta secara besar-besaran dengan rekabentuk yang agak ringkas, tetapi pada 1934 Citroën memasarkan innovasi baru Traction Avant (kerete pandu hadapan) (1934-1956). Sehingga hujung 1980-an syarikat kereta ini mempunyai reputasi untuk merekabentuk kereta dengan cara unik. Model signifikan yang lain adalah seperti H Van (1947-1981, "HY"), 2CV (1948-1990, "Ugly Duckling"), DS (1955-1975) dan CX (1974-1989).
Sejarah
Sejarah Citroën bermula dengan penubuhnya iaitu André Citroën. Selepas bekerja dengan askar Perancis, beliau membuka perniagaan untuk membuat gear pada 1919, beliau mula menghasilkan kenderaan dengan kereta pertama iaitu Type A.
Erbajolo
Erbajolo ialah komun di jabatan Haute-Corse di Corse di Perancis.
Ogomoli, Galang, Tolitoli
Ogomoli merupakan sebuah kelurahan yang terletak di Kecamatan Galang, Kabupaten Tolitoli, wilayah Sulawesi Tengah, Indonesia.
Sinar Harapan
Sinar Harapan merupakan sebuah akhbar nasional Indonesia yang telah diterbitkan semula pada tahun 2001 setelah diharamkan penerbitannya pada tahun 1986.
Setelah pengharamannya, surat khabar ini diterbitkan menggunakan nama Suara Pembaruan.
Kini, Suara Pembaruan tetap diterbitkan sebagai akhbar petang, begitu juga dengan Sinar Harapan yang juga diterbitkan sebagai akhbar petang.
Ayakudi
Ayakudi ialah sebuah Bandar panchayat dalam daerah Dindigul di negeri Tamil Nadu, India.
Demografik 2001
Menurut bancian India pada tahun 2001, Ayakudi memiliki bilangan penduduk seramai 23,410. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.
Pendidikan 2011
Menurut bancian India pada tahun 2001 Ayakudi memiliki kadar pendidikan (kebolehan membaca) 61%, melebihi kadar purata kebangsaan 59.5%; dengan 59% lelaki dan 41% wanita mampu membaca. 10% dari populasi berusia di bawah 6 tahun. (2001)
Asy al-Malik
'Asy al-Malik (b. Arab: عاش المليك 'Āsy al-Malīk) ialah lagu kebangsaan Arab Saudi.
Dəryavar
Dəryavar merupakan sebuah kampung yang terletak di daerah Yardymli, Azerbaijan.
Ian Blelloch
Dato’ Ian William Blelloch (2 Ogos 1901 – 25 Mac 1982) merupakan pentadbir jajahan British di Tanah Melayu.
Blelloch mendapat pendidikan di Sekolah Tinggi Dunfermline dan Universiti Edinburgh. Beliau merupakan kadet Negeri-negeri Melayu Bersekutu (1926), Pegawai Daerah Kerian (Kelas III), Pegawai Daerah Raub (1932) (Kelas IV), Pemangku Penasihat British untuk Terengganu dan Penasihat British untuk Perak terakhir (1951–1956). Gaji bulanan beliau sebagai Penasihat untuk perak ialah M$1500.
Darjah kebesaran
Blelloch telah dianugerahkan Pingat Jasa Kebaktian Perak pada tahun 1953. Beliau dilantik CMG pada tahun 1955, Pegawai Order of St John pada tahun 1957, dan Commander of that Order pada tahun 1964. Beliau telah dilantik Dato’ oleh Sultan Perak pada tahun 1956.
Pebibait
Pebibait (singkatan untuk peta binary byte dalam bahasa Inggeris) ialah unit maklumat atau storan komputer yang mempunyai simbol PiB.
Pebibait adalah berkait rapat dengan petabait yang boleh merupakan sinonim yang popular, walaupun tidak tepat, kepada pebibait atau merujuk kepada 1015 bait = 1,000,000,000,000,000 bait, bergantung kepada konteksnya (sila lihat awalan perduaan).
Ben Schwartz
Benjamin Schwartz (lahir 15 September 1981) ialah seorang pelakon, pelawak, penulis, pengarah dan penerbit Amerika Syarikat, yang melakonkan watak Jean-Ralphio Saperstein dalam sitkom NBC Parks and Recreation, Clyde Oberholt dalam siri Showtime House of Lies, meminjamkan suara Randy Cunningham dalam Randy Cunningham 9th Grade Ninja, Dewey Duck dalam DuckTales, Leonardo dalam Rise of the Teenage Mutant Ninja Turtles, dan muncul beberapa kali dalam siri web CollegeHumor Jake and Amir.
Peranan filem cereka terkenalnya ialah dalam Sonic the Hedgehog sebagai watai utama. Beliau juga muncul dalam banyak filem lainnya seperti: Peep World, Everybody's Fine, The Other Guys, The Walk, This Is Where I Leave You, Standing Up, Falling Down, dan Flora & Ulysses.
Rabbi
Rabbi (ربّي) ialah perkataan pinjaman daripada bahasa Arab yang bermaksud Tuhanku.
Rabbi dalam bahasa Arab adalah Raja, Penguasa, Pemilik yang dalam konteks Islam merujuk kepada Allah. Di dalam Al-Quran, Rabb adalah nama yang umum untuk Tuhan Allah. Kata "Rabb" atau "Rabbi" atau "Robbuna" hanya dinisbahkan / dikaitkan kepada Allah sedangkan untuk sesuatu selain Allah, mesti disambungkan dengan kata lain.
"Alhamdu lillahi rabbil ‘alamiin" (segala puji milik Allah, Rabb seluruh semesta alam), rabb di sana diterjemahkan sebagai Pengatur, Pemelihara dan Penguasa, tapi secara tatabahasa, erti rabb adalah pengatur. Sesuatu dikatakan pengatur kalau memiliki aturan (seperti penulis dengan tulisannya, pengarang dengan karangannya). Kepengaturan Allah di alam semesta selanjutnya diistilahkan sebagai Rubbubiyah
Hampir seluruh doa yang di dalam Al Qur'an dimulai dengan Rabb, Robbi, Robbana, Rubbuna, disini apabila kita tiliki dengan teliti dengan menggunakan pemahaman yang mendalam ternyata ada terdapat rahsia-Nya rahsia, rahsia diatas rahsia yang tersendiri yang begitu kompleks dan meluas.
Referensi
Berdasarkan kamus Arab-Indonesia.
Injil
Kitab Injil (bahasa Arab: إنجيل Injīl) merupakan salah satu daripada empat buah kitab Islam. Kitab ini mengandungi wahyu Allah Taala kepada Nabi Isa a.s. Kitab Injil merupakan kesinambungan kitab-kitab Nabi Allah yang terdahulu iaitu Zabur dan Taurat. Kitab Injil kemudian diikuti dengan penurunan kitab suci terakhir iaitu Al-Qur'an kepada Nabi Muhammad s.a.w, sebagai pelengkap kepada semua kitab-kitab suci yang sebelumnya. Dengan turunnya Al-Quran, secara tidak langsung semua ajaran kitab-kitab yang terdahulu termansuh dengan sendirinya.(pelengkap bukan pengganti. tapi melengkapkan. kenapa boleh termansuh? Dan dilarang mempertikai kitab sebelumnya, bermaksud tiada asas yang kukuh mengisytiharkan ia termansuh.)
Al-Quran menyatakan bahawa Injil dan Taurat telah ditahrif (diubahsuai iaitu ditokok tambah dan dikurangi) oleh penganut-penganutnya yang menyeleweng selepas Nabi Isa diangkat ke langit.
Bagaimanapun orang Islam dilarang mempertikai Injil kerana tidak diketahui bahagian mana adalah bahagian asal. Di dalam buku Injil Khatolik terdapat lebih banyak buku berbanding yang digunakan oleh Protesten.
Di dalam surah al-Maidah, ayat 13 - 14, Allah Taala berfirman yang bermaksud : (dipetik dari Tafsir Pimpinan Ar-Rahman Kepada Pengertian Al-Qur'an terbitan Bahagian Hal Ehwal; Islam, Jabatan Perdana Menteri, Malaysia)
13. "Maka dengan sebab mereka mencabuli perjanjian setia mereka, Kami laknatkan mereka, dan kami jadikan hati mereka keras membatu (tidak mahu menerima kebenaran). Mereka sentiasa mengubah Kalimah-kalimah (yang ada di dalam kitab Taurat dengan memutarnya) dari tempat-tempatnya (dan maksudnya) yang sebenar, dan mereka melupakan (meninggalkan) sebahagian dari apa yang diperingatkan mereka dengannya. Dan engkau (wahai Muhammad) sentiasa dapat melihat perbuatan kianat yang mereka lakukan, kecuali sedikit dari mereka (yang tidak berlaku kianat). Oleh itu, maaflah mereka (jika mereka sedia bertaubat) dan janganlah dihiraukan, kerana sesungguhnya Allah suka kepada orang-orang yang berusaha supaya baik amalannya."
14."Dan di antara orang-orang yang berkata : Bahawa kami ini orang-orang Nasrani, Kami (tuhan) juga telah mengambil perjanjian setia mereka, maka mereka juga melupakan (meninggalkan) sebahagian dari apa yang diperingatkan mereka dengannya, lalu Kami tanamkan perasaan permusuhan dan kebencian di antara mereka, sampai ke hari Kiamat; dan Allah akan memberitahu mereka dengan apa yang telah mereka kerjakan."
Injil dalam Al-Qur'an
3. "Dia menurunkan kepadamu (wahai Muhammad) Kitab suci (Al-Qur'an) dengan mengandungi kebenaran, yang mengesahkan isi Kitab-kitab suci yang telah diturunkan dahulu daripadanya, dan Dia juga yang menurunkan Kitab-kitab Taurat dan Injil". 4. Sebelum (Al-Qur'an diturunkan), menjadi petunjuk bagi umat manusia. Dan Dia juga yang menurunkan Al-Furqaan (yang membezakan antara yang benar dengan yang salah). Sesungguhnya orang-orang yang kufur ingkar akan ayat-ayat keterangan Allah itu, bagi mereka azab seksa yang amat berat. Dan (ingatlah), Allah Maha Kuasa, lagi berhak membalas dengan azab seksa (kepada golongan yang bersalah).
Namun begitu, Al-Qur'an menyebut nama-nama kitab yang terdahulu dan kandungannya yang berupa ajaran kepada umat pada waktu tersebut, sebagai tanda kewajiban umat Islam mempercayai "kewujudannya" dan bukan sebagai ikutan, iaitu selepas turunnya Al-Qur'an. Sebagaimana ayat 3 dan 4 dalam Surah Ali 'Imran seperti yang tertulis di atas.
Perkataan "Injil" dalam al-Qur'an
Perkataan "Injil" muncul di dalam al-Qur'an iaitu pada (III, 2, 43, 58; V, 50, 51, 70, 72, 110; VII, 156; IX, 112; XLVIII, 29; LVII, 27.
Perbezaan antara Injil dan Bible
Perkataan "Injil" di dalam al-Quran tidak merujuk kepada Kitab Bible kini yang dimiliki dan dibaca oleh penganut-penganut agama Kristian, ataupun keempat-empat Injil (Gospel). Perkataan "Injil" yang digunakan dalam Al-Qur'an, Hadith, dan dokumen-dokumen Islam yang awal merujuk khas kepada wahyu Allah kepada Nabi Isa a.s, dan tidak merujuk kepada "Bible" yang dipegang oleh agama Kristian masa kini.
Di dalam al-Quran, dengan jelas menyatakan bahawa manusia telah mentahrif (mengubah, iaitu menokok-tambah dan mengurangi) sebahagian kitab Injil, khususnya rujukan-rujukan yang mengatakan bahawa Nabi Isa anak tuhan oleh pengikut-pengikutnya, serta peristiwa-peristiwa yang terjadi selepas Nabi Isa diangkat ke langit.
Berdasarkan ajaran Islam, Nabi Isa tidak meninggal dunia sewaktu disalibkan dan kemudian dihidupkan semula (seperti yang dikatakan dalam kitab Bible). Umat Islam meyakini bahawa Nabi Isa a.s telah diangkat naik ke langit oleh Allah Taala (beliau tidak pernah disalibkan) dan akan turun kembali di akhir zaman sebagai umat Nabi Muhammad s.a.w. Akan tetapi dalam Al Quran juga menyebut:
QS. Maryam Ayat 33 وَالسَّلٰمُ عَلَيَّ يَوْمَ وُلِدْتُّ وَيَوْمَ اَمُوْتُ وَيَوْمَ اُبْعَثُ حَيًّا
33. Dan kesejahteraan semoga dilimpahkan kepadaku, pada hari kelahiranku, pada hari wafatku, dan pada hari aku dibangkitkan hidup kembali.”
Pada Hari Wafatku, dan dibangkitkan kembali. Bermaksud Nabi Isa a.s mati dan dihidupkan kembali.
O Carballiño
O Carballiño merupakan sebuah kawasan perbandaran yang terletak di Sepanyol dalam wilayah Ourense, Galicia.
Bavorov
Bavorov merupakan sebuah bandar yang terletak di wilayah Strakonice, wilayah Bohemia Selatan, Republik Czech.
Anak luar nikah
Menurut istilah perundangan, anak yang dilahirkan menerusi hubungan intim antara dua orang manusia iaitu antara lelaki dan wanita yang tidak mempunyai ikatan perjanjian sebagai suami isteri yang sah', maka anak yang dilahirkan itu ialah "anak luar nikah".
Pada April 2009, Pusat Nasional untuk Statistik Kesihatan telah mengumumkan bahawa hampir 40 peratus dari bayi yang dilahirkan oleh rakyat Amerika Syarikat pada tahun 2007 dilahirkan atas perkongsian hidup antara pasangan tidak berkahwin; dari kira-kira 4.3 juta kanak-kanak di AS, 1.7 darinya dilahirkan hasil dari persetubuhan tidak sah antara ibubapanya, ini sekaligus merupakan peningkatan 25 peratus berbanding tahun 2002.
Keselamatan makanan sepanjang pandemik COVID-19
Sepanjang pandemik, keselamatan makanan menjadi perhatian global. Ini kelihatan adanya beberapa kebimbangan kebuluran pada suki kedua tahun 2020. Menurut pelbagai rakaman, ratusan ribu orang di dunia meninggal dunia dan jutaan yang lain mengalami kebuluran tanpa usaha bersama dalam mengatasi masalah keselamatan makanan. Setakat Oktober 2020, usaha-usaha ini mengurangkan risiko kebuluran yang meluas akibat pandemik COVID-19.
Pada September 2020, David Beasley, Pengarah Eksekutif Program Makanan Sedunia, Majlis Keselamatan Pertubuhan Bangsa-Bangsa Bersatu, menyatakan bahawa langkah-langkah yang diambil oleh negara penderma selama lima bulan sebelumnya, termasuk penyediaan $17 trilion dalam rangsangan fiskal dan sokongan bank pusat, penangguhan pembayaran hutang yang dilakukan oleh IMF dan negara-negara G20 untuk keuntungan negara yang lebih miskin dan bantuan dana untuk program-program Program Makanan Sedunia, telah mencegah dan membantu 270 juta orang dari risiko kelaparan. Oleh yang demikian, beliau mengingatkan bahawa meskipun tindakan tersebut berkesan dalam mencegah kebuluran besar-besaran di negara-negara miskin, tindakan dana lebih lanjut diperlukan untuk mencegah kebukuran pada 2021 ketika konflik serantau dan pandemik terus berlanjut.
MINES Wellness City
Mines tidak jauh dari Serdang, Kajang, Sungai Besi, Puchong, UKM, UPM , Pelabuhan Utara,Pelabuhan Selatan, Shah Alam, Petaling Jaya, Kuala Lumpur City Centre, Salak Selatan (Salak South), Klang, Subang Jaya, RTM, West Port (Pelabuhan Barat), KLIA, Cyberview Lodge Resort, Putrajaya, Koridor Raya Multimedia (MSC), Astro,
Jalan berhampiran ialah Jalan Sungai Besi, Jalan Balakong dan Jalan Kuda Emas. Kelab lumba Kuda Selangor, Sungei Besi hanya 3 km sahaja. Lebuh raya berhampiran ialah Lebuhraya BESRAYA, Lebuh raya Lembah Kelang Baru / New Klang Valley Expressway (NKVE) dan Lebuh raya Persekutuan (Federal Highway Route 3). Selain itu dekat dengan Lebuhraya Damansara-Puchong (LDP), Lebuh raya Kuala-Lumpur Seremban,Plaza Tol KL-Seremban dan Plaza Tol Sungai Besi Tol.
Untuk pengangkutan awam, pengguna boleh capai kawasan ini dengan menaiki KTM Komuter dan turun di Stesen Keretapi Serdang.
Castrelo do Val
Castrelo do Val merupakan sebuah kawasan perbandaran yang terletak di Sepanyol dalam wilayah Ourense, Galicia.
Suara Pembaruan
Suara Pembaruan merupakan sebuah akhbar nasional di Indonesia. Ibu pejabatnya terletak di Jakarta, Indonesia. Suara Pembaruan merupakan akhbar petang.
Akhbar ini sebenarnya mempunyai sejarah hitam, yang mana ketika zaman dahulu ia diterbitkan dengan nama Sinar Harapan. Sinar Harapan merupakan sebuah surat khabar nasional Indonesia yang telah diterbitkan semula pada tahun 2001 setelah diharamkan penerbitannya pada tahun 1986. Setelah pengharaman, surat khabar ini diterbitkan menggunakan nama Suara Pembaruan.
Kini, Suara Pembaruan diterbitkan sebagai akhbar petang. Begitu juga dengan Sinar Harapan yang juga diterbitkan sebagai akhbar petang.
Golfe (Luanda)
Golfe merupakan sebuah bandar dan komun yang terletak di dalam negara Angola.
Kampung Atong
Kampung Atong merupakan sebuah kampung yang terletak di Pokok Sena, dalam negeri Kedah Darul Aman, iaitu negeri di utara di Malaysia, dan yang bersempadan dengan negara Thailand di timur lautnya, dan bersempadan dengan negeri Perak di tenggara, Pulau Pinang di barat daya dan Perlis di bahagian utara.
Castrelo de Miño
Castrelo de Miño merupakan sebuah kawasan perbandaran yang terletak di Sepanyol dalam wilayah Ourense, Galicia.
Kampung Atong
Negeri Kedah merupakan sebuah negeri yang terkenal sebagai sebuah negeri pertanian yang maju di Malaysia, terutamanya sebagai pengeluar padi terbesar, menghasilkan 70% pengeluaran hasil padi.2017. Salah satu makanan tradisi istimewanya adalah laksa Kedah.
Poskod
Poskod yang digunakan di Kampung Atong, Pokok Sena, Kedah adalah 06400.
Zaki Azeman
Mohamad Zaki Bin Azeman (Jawi: محمد زاكي بن ازيمن, lahir 16 November 1994) seorang pelakon industri di Malaysia yang berasal dari negeri Perlis Indera Kayangan. Beliau terkenal dengan sebuah drama Setelah Ku Dimiliki yang bermain peranan sebagai Noh.
Amir Dizaj
Amir Dizaj merupakan sebuah kawasan yang terletak di Iran.
Lapangan Terbang Maia
Lapangan Terbang Maia adalah sebuah lapangan terbang yang terletak di bandar Vilar Da Luz, Portugal.
Lapangan Terbang Maia terletak pada kedudukan Latitud N41* 16.7167', Longitud W08* 30.1167' pada ketinggian 230.12 meter dari aras laut..
Cabanas de Tavira
Cabanas de Tavira merupakan sebuah bandar yang terletak di dalam negara Portugal.
Dzhardu
Dzhardu merupakan sebuah kampung yang terletak di daerah Yardymli, Azerbaijan.
Castro Caldelas
Castro Caldelas merupakan sebuah kawasan perbandaran yang terletak di Sepanyol dalam wilayah Ourense, Galicia.
Eksbibait
Eksbibait (singkatan untuk exa binary byte dalam bahasa Inggeris) ialah unit maklumat atau storan komputer yang mempunyai simbol EiB.
Eksbibait adalah berkait rapat dengan eksabait yang boleh merupakan sinonim yang lebih umum digunakan untuk eksbibait atau merujuk kepada 1018 bait = 1,000,000,000,000,000,000 bait, bergantung kepada konteksnya (sila lihat awalan perduaan).
Sekolah Menengah Kebangsaan Agama Baling
Sekolah Menengah Kebangsaan Agama Baling (SMKAB) ialah sebuah sekolah menengah agama di Baling, Kedah.
Sejarah
Upacara pecah tanah pembinaan telah disempurnakan oleh Yang Amat Berhormat Dato' Seri Anwar Bin Ibrahim, mantan Timbalan Perdana Menteri Malaysia pada bulan Ogos 1994. Kerja-kerja pembinaan sekolah ini memakan masa selama lebih satu setengah tahun. Sekolah ini mula beroperasi pada 1 Januari 1996 dengan pengambilan pelajar-pelajar tingkatan 1 seramai 259 orang.
Nama sekolah
Nama Sekolah Menengah Kebangsaan Agama Baling mula digunakan pada 1 Januari 1996. Nama ini diambil kerana sekolah ini yang mempunyai aliran pendidikan agama yang terletak di bawah pentadbiran Pejabat Daerah Baling.
Misi, visi dan moto sekolah
Visi SMKAB
SMK Agama Baling menjadi sekolah gemilang di negeri Kedah menjelang tahun 2020
Misi SMKAB
Logo Sekolah
Moto Sekolah
BERILMU, BERAMAL, BERTAKWA
Waktu
Sesi Pembelajaran dan Pengajaran (P&P) di sekolah ini dijalankan pada setiap hari persekolahan. Pada hari Ahad hingga Khamis pada pukul 7.30 pagi setiap hari, para pelajar akan bergerak ke sekolah dan sesi P&P dimulakan. Pelajar akan diberi masa rehat dari pukul 10.30 pagi hingga 11.00 pagi. Sesi P&P akan berakhir pada pukul 2.30 petang.
Prasarana
Sekolah Menengah Kebangsaan Agama Baling dilengkapi dengan kemudahan-kemudahan tersebut untuk keselesaan para pelajar untuk kegunaan tertentu. Antaranya:
Alamat
Sekolah Menengah Kebangsaan Agama Baling, Batu 42, Pulai, 09100 Baling, Kedah Darulaman.
Tel : 044705303 (Pejabat) / 044705305 (Asrama)
Faks : 044705387
E-mel : kra0001@moe.edu.my
Bosnia dan Herzegovina
Bosnia dan Herzegovina ialah dua negara yang bersatu tetapi dibawah pemerintah berparlimen yang sama di semenanjung Balkan di selatan Eropah dengan keluasan sebesar 51,129 km² (19,741 batu persegi) dengan jumlah sekitar empat juta penduduk. Negara Bosnia dikenali dalam bahasa rasminya sebagai Bosna i Hercegovina dalam huruf Latin dan Босна и Херцеговина  dalam huruf Cyrillic; namun biasanya, ia dipendekkan kepada Bosnia, BiH atau БиХ.
Ersa, Haute-Corse
Ersa ialah komun di jabatan Haute-Corse di Corse di Perancis.
Bosnia dan Herzegovina
Disempadani oleh Croatia di utara, barat dan selatan, Serbia di timur, dan Montenegro di selatan, Bosnia dan Herzegovina ialah sebuah negara yang dikelilingi oleh daratan kecuali bagi sebuah persisiran pantai Laut Adriatik yang sepanjang 20 km yang berpusat di bandar Neum. Pedalaman negara ini penuh dengan gunung-ganang dan juga sungai yang kebanyakannya tidak boleh ditempuhi. Ibu negara dan bandar terbesar ialah Sarajevo.
Demografi
thumb|Struktur etnik di Bosnia dan Herzegovina mengikut perbandaran pada tahun 1991 Berdasarkan bancian 1991, Bosnia dan Herzegovina memiliki penduduk seramai 4,377,000 orang, sementara bancian tidak rasmi oleh UNHCR pada tahun 1996 menunjukkan penurunan kepada 3,920,000 orang. Penghijrahan besar penduduk semasa Perang Yugoslavia pada tahun 1990-an menyebabkan perubahan demografi di Bosnia. Antara tahun 1991 hingga 2013, perselisihan politik memjadikan aktiviti bancian mustahil. Satu bancian telah dirancang pada tahun 2011, dan kemudiannya pula pada tahun 2012, tetapi tertunda sehingga bulan Oktober 2013. bancian 2013 mendapati sejumlah 3,791,622 orang penduduk daripada 1.16 juta isi rumah; 585,411 orang kurang berbanding dengan bancian pada tahun 1991.
Bandar
Sarajevo didiami oleh hampir 438,443 orang penduduk dalam kawasan bandarnya.
Lihat juga
Senarai negara-negara di dunia
Wilayah Bosnia dan Herzegovina
McDonnell Douglas
McDonnell Douglas merupakan sebuah kontraktor pertahanan dan pengeluar aeroangkasa utama di Amerika Syarikat yang mengeluarkan banyak pesawat-pesawat komersil dan tentera yang terkenal. Ia telah bergabung dengan Boeing pada 1997.
Pengembaraan Tom Sawyer
Pengembaraan Tom Sawyer  (Inggeris: The Adventures of Tom Sawyer)  karya Mark Twain  ialah sebuah novel tahun 1876  tentang seorang budak lelaki yang membesar di sekitar Sungai Mississippi. Cerita ini diletakkan dalam sebuah bandar rekaan, St. Petersburg, yang dilhamkan oleh bandar Hannibal, Missouri, tempat tinggal Twain.
Ringkasan
Tom Sawyer tinggal dengan mak ciknya, yang dipanggil Aunt Polly dan saudara tiri bernama Sid. Baju Tom menjadi kotor akibat pergaduhna dan Tom dihukum dengan tugas mengecat pagar pada keesokan hari. Dengan pintar, Tom meyakinkan rakan-rakannya untuk memberinya hadiah-hadiah kecil sebagai balasan untuk kesempatan menyapu cat, dan sekali gus mengambil alih tugasnya. Tom tidak diberi Bible semasa di sekolah Agama (Sunday school) kerana Mr. Walters tahu yang Tom "berniaga" tiket.
Tom jatuh cinta dengan Becky Thatcher, seorang gadis yang baru tiba di bandar Tom, dan berjaya meyakinkan Becky untuk "bertunang" dengannya dengan memberinya kucupan. Akan tetapi cinta mereka tuntuh apabila Becky mendapat tahu yang Tom telah pun "bertunang" sebelum itu dengan seorang gadis bernama Amy Lawrence. Tidak lama selepas "digugurkan" oleh Becky, Tom mengiringi Huckleberry Finn pergi ke tanah perkuburan pada waktu malam dan di situ, mereka menjadi saksi akan pembunuhan Dr. Robinson.
Sekolah Kebangsaan Batu Balai
Sekolah Kebangsaan Batu Balai atau nama ringkasnya SK Batu Balai, merupakan sebuah Sekolah Kebangsaan yang terletak di Jalan Benta.
Pada 2009, Sekolah Kebangsaan Batu Balai memiliki 130 pelajar lelaki dan 141 pelajar perempuan, menjadikan jumlah keseluruhan murid seramai 271 orang. Ia mempunyai seramai 26 orang guru.2009
Celanova
Celanova merupakan sebuah kawasan perbandaran yang terletak di Sepanyol dalam wilayah Ourense, Galicia.
Eçara
Eçara merupakan sebuah kampung yang terletak di daerah Yardymli, Azerbaijan.
Herbarium
Dalam botani, herbarium merupakan koleksi tumbuhan atau bahagian tumbuhan yang diawetkan, biasanya dikeringkan. Spesimen ini digunakan sebagai bahan rujukan untuk mentakrifkan takson tumbuhan; ia mempunyai holotip untuk tumbuhan tersebut.
Herbarium boleh juga digunakan sebagai merujuk bangunan di mana spesimen itu disimpan.
Testudines
Testudines atau Cheloni merupakan sebuah order reptilia yang bercirikan sebuah kulit keras buatan tulang atau rawan yang berkembang daripada rusuk dan berfungsi sebagai perisai. Antara ahli-ahli yang tergolong dalam order ini ialah penyu, kura-kura, tuntung dan labi-labi.
Order Testudines merangkumi spesies yang wujud dan pupus. Ahli-ahli terawal terdapat sekitar, maka inilah antara kelompok reptilia tertua malah lebih lama daripada rumpun ular mahupun buaya. Daripada 327 spesies yang diketahui wujud kini, sesetengahnya amat terancam.
Testudines tergolong sebagai amniot, di samping reptilia lain, burung dan mamalia. Seperti amniot lain, Testudines bernafas udara dan tidak bertelur dalam air, biarpun banyak spesiesnya hidup dalam air.
Aygudi
Aygudi ialah sebuah Bandar panchayat dalam daerah Tirunelveli di negeri Tamil Nadu, India.
Testudines
Ilmu kaji kura-kura dan penyu dipanggil keloniologi, sempena perkataan Yunani bagi haiwan berkenaan. Juga digelar testudinologi, sempena nama Latin bagi haiwan yang sama.
Aygudi
Demografik 2001
Menurut bancian India pada tahun 2001, Aygudi memiliki bilangan penduduk seramai 12,924. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.
Testudines
Penyu, Kura-kura dan Labi-labi
Penyu secara umumnya merujuk kepada superkeluarga Chelonioidea yang menjadikan laut sebagai habitat kekal mereka.
Aygudi
Pendidikan 2011
Menurut bancian India pada tahun 2001 Aygudi memiliki kadar pendidikan (kebolehan membaca) 64%, melebihi kadar purata kebangsaan 59.5%; dengan 56% lelaki dan 44% wanita mampu membaca. 11% dari populasi berusia di bawah 6 tahun. (2001)
Testudines
Penyu, Kura-kura dan Labi-labi
Labi-labi ialah superkeluarga Trionychia yang biasanya memiliki ciri-ciri fizikal seperti karapas (cangkerang belakang) yang lebih lembut, serta menjadikan kawasan air tawar sebagai habitat semulajadi.
Umumnya, kura-kura ialah selain daripada superkeluarga Chelonioidea dan Trionychia. Mereka mempunyai jaringan keluarga yang lebih luas, memiliki tempurung karapas yang lebih keras, mendiami hampir kesemua kawasan darat dan berair seperti air tawar dan air payau di muka bumi. Manakala, baning, juku-juku, tuntung dan sebagainya ialah istilah tempatan yang juga merujuk kepada kura-kura atau sebahagian daripada haiwan ini.
Filogeni ahli-ahli wujud
Filogeni ahli-ahli Testudines yang berikut berasaskan hasil kerja Crawford et. al. (2015) serta Guillon et. al. (2012).
Pengelasan ahli-ahli Testudines
Order  Testudinata  Klein 1760
Logistik tentera
Logistik tentera adalah perancangan bertertib yang menjalankan pergerakan dan penyelenggaraan pasukan tentera. Dalam erti kata yang paling komprehensif, ia adalah aspek atau operasi ketenteraan yang berurusan dengan:
Rujukan
Nota
Bibliografi
Zebibait
Zebibait (singkatan untuk zetta binary byte dalam bahasa Inggeris) ialah unit maklumat atau storan komputer yang mempunyai simbol ZiB.
Zebibait adalah berkait rapat dengan zetabait yang boleh merupakan sinonim kepada zebibait atau merujuk kepada 1021 bait = 1,000,000,000,000,000,000,000 bait, bergantung kepada konteksnya (sila lihat awalan perduaan).
Awalan-awalan zebi dan yobi pada asalnya tidak merupakan sebahagian daripada sistem awalan perduaan tetapi kemudian dimasukkan oleh Suruhanjaya Elektroteknik Antarabangsa pada bulan Ogos 2005.
Run Run Shaw
Sir Run Run Shaw, GBM, CBE (19 November 1907 – 7 Januari 2014), juga dikenali sebagai Shao Yifu dan Siu Yat-fu, merupakan seorang maestro hiburan dan dermawan Hong Kong. Beliau merupakan salah seorang tokoh paling berpengaruh di industri hiburan Asia. Beliau mengasaskan Shaw Brothers, salah satu syarikat perfileman terbesar di Hong Kong, dan TVB, syarikat televisyen dominan di Hong Kong.
Dikenali sebagai seorang dermawan terkenal, Shaw mendermakan sejumlah bilion dolar Hong Kong kepada institusi pendidikan di Hong Kong dan tanah China. Sebanyak 5,000 bangunan di kampus kolej Cina menggunakan namanya, seperti Kolej Shaw di Universiti Cina Hong Kong. Beliau juga menubuhkan Hadiah Shaw Prize untuk Astronomi, Sains Kehidupan & Perubatan dan Sains Matematik.
Am
Sir Run Run Shaw lahir di Ningbo, Zhejiang, China dan membesar di tanah besar China sambil diajar di sekolah yang didirikan Amerika Syarikat. Beliau adalah yang bongsu dari enam anak lelaki kepada saudagar kain Shanghai bernama Shaw Yuh Hsuen (1867-1920).
Pada usia 19 tahun, ketika cuti musim panas, beliau mengikut abang alangnya Runme Shaw ke Singapura untuk mendirikan pasaran filem lalu menubuhkan Shaw Organisation. Selepas itu, beliau semakin minat pada industri perfileman. Beliau bersama abangnya mendirikan studio South Seas Film pada tahun 1930, yang kemudiannya digelar Shaw Studios. Pada tahun 1947, dia menubuhkan Malay Film Productions, studio yang telah menghasilkan lebih dari 150 buah filem Melayu sepanjang tempoh penubuhannya selepas Perang Dunia Kedua. Antara pelakon terkenal studionya adalah P. Ramlee, yang berlakon dalam 42 buah filem dan mengarah 16 filem, kesemuanya di studio yang terletak di No. 8 Jalan Ampas.
Bairro Operário
Bairro Operário merupakan sebuah bandar dan komun yang terletak di dalam negara Angola.
Run Run Shaw
Am
Pada tahun 1967, beliau mengasaskan Television Broadcasts Limited (TVB) di Hong Kong, dan memajukannya sehingga menjadi empayar televisyen jutaan dolar yang paling digeruni di dunia.
Isteri pertamanya meninggal dunia ketika berusia 85 tahun pada tahun 1987. Pada tahun yang sama, Shaw Studios berhenti menghasilkan filem. Shaw berkahwin lagi bersama Mona Fong (kini timbalan pengerusi TVB sejak tahun 2000) di Las Vegas pada tahun 1997.
Pada tahun 2000, beliau menjual pustaka berisi 760 judul klasik ke Celestial Pictures Limited melalui syarikatnya, Shaw Brothers (Hong Kong) Limited. Nama beliau turut terpapar dalam filem-filem barat yang disokongnya, seperti dalam filem Blade Runner di bawah logo The Ladd Company.
Sir Run Run Shaw turut banyak memegang kemudahan perniagaan lain di seluruh dunia. Pembinaan Menara Shaw setinggi 23 aras di Cathedral Place di Vancouver, British Columbia, Kanada merupakan salah satu kepentingannya dalam bidang hartanah.
Selama ini, beliau telah menderma beribu juta dolar kepada badan amal, sekolah dan hospital. Namanya terpapar di kebanyakan bangunan di Hong Kong dan tanah besar China sebagai penghargaan atas sumbangan beliau. Kolej konstituen keempat di Universiti Cina Hong Kong juga dinamakan sempana naungan Sir Run Run yang membolehkan penubuhan kolej tersebut.
Beliau menyumbang HK$100 juta kepada tabung bantuan gempa bumi Sichuan 2008.
Shaw meninggal dunia dengan aman di kediamannya pada 7 January 2014, pukul 6:55am (Waktu Hong Kong) pada umur 106 tahun, dengan sanak-saudara di samping beliau.
Hadiah Shaw
Akhir-akhir ini, Sir Run Run Shaw menubuhkan anugerah antarabangsa bernama Hadiah Shaw, untuk dikurniakan kepada para saintis dalam tiga bidang penyelidikan, iaitu astronomi, matematik, dan sains kehiudpan dan perubatan. Anugerah ini bernilai sebanyak AS$1 juta. Pihak media pun menggelarnya "Hadiah Nobel Timur". Hadiah pertama dikurniakan pada tahun 2004.
Keluarga
Anak lelaki sulung Shaw, Dr. Shaw Vee Meng, ialah ketua Yayasan Shaw di Singapura. Shaw merupakan lepasan barrister-at-law di Gray's Inn, London. Beliau turut mengambil bahagian dalam perniagaan filem keluarganya sambil mengetuai beberapa pertubuhan akademik dan amal.
Anak perempuan Shaw, Violet, menetap di Hawaii dan berkahwin dengan Paul Loo, bekas Pengarah Eksekutif Morgan Stanley.
Sekolah Kebangsaan Pusat Penyelidikan Pertanian Tun Razak
Pada 2009, Sekolah Kebangsaan Pusat Penyelidikan Pertanian Tun Razak memiliki 191 pelajar lelaki dan 168 pelajar perempuan, menjadikan jumlah keseluruhan murid seramai 359 orang. Ia mempunyai seramai 29 orang guru.2009